als_Latn dik_Latn sag_Latn
Arifi as mohon, e as pohon bisedën e publikuar nga opozita
Nënkryetarja e BDI-së, Teuta Arifi, as nuk e mohon dhe as e pohon bisedën e publikuar dje nga opozita ku Jankullovska thotë se, edhe BDI është si VMRO-ja, duke i dërguar autobusët e opozitës, në kontroll teknik, për të penguar tubimet e tyre. Arifi tha vetëm se situata është e ndërlikuar, duke përsëritur kërkesën e njohur tashmë të BDI-së, për ndërhyrjen e faktorit ndërkombëtar.
“BDI-ja ka deklaruar shumë herë se bëhet fjalë për një situatë jashtëzakonisht të ndjeshme politike dhe shumë pasoja të mundshme për stabilitetin e vendit. Ne kemi deklaruar se gjatë kësaj situate, që është vërtetë e ndjeshme, të sillemi si një subjekt politik me përgjegjësi. Prandaj edhe mbetemi me qëndrimin se, është e rëndësishme dhe e domosdoshme përfshirja e faktorit ndërkombëtar në lehtësimin dhe rivendosjen e sistemit, duke pasur parasysh faktin që me tërë këtë situatë ka ardhur në pyetje autoriteti i institucioneve”, deklaroi Teuta Arifi, nënkryetare e BDI-së. Alsat-M
als_Latn als_Latn als_Latn